b'\n_START_ARTICLE_\nJarygino pistoletas\n_START_SECTION_\nIstorija\n_START_PARAGRAPH_\n1990\xc2\xa0m. TSRS Gynybos ministerija paskelb\xc4\x97 konkurs\xc4\x85 naujam pistoletui, kuris tur\xc4\x97jo pakeisti ginkluot\xc4\x97je tuo metu buvus\xc4\xaf, bet ne visi\xc5\xa1kai tenkinus\xc4\xaf \xc5\xa1iuolaikinius reikalavimus Makarovo pistolet\xc4\x85. 1993\xc2\xa0m. pagal konkurso reikalavimus buvo pateiktas Jarygino konstrukcijos pistoletas. Pagal bandym\xc5\xb3 rezultatus 2000\xc2\xa0m. pistoletas, pavadintas MR-443 Gra\xc4\x8d (rus. MP-443 \xc2\xab\xd0\x93\xd1\x80\xd0\xb0\xd1\x87\xc2\xbb), paskelbtas konkurso nugal\xc4\x97toju. 2003\xc2\xa0m. pistoletas (naujas pavadinimas\xc2\xa0\xe2\x80\x93 9\xc2\xa0mm Jarygino pistoletas) buvo priimtas \xc4\xaf Rusijos Federacijos ginkluot\xc5\xb3j\xc5\xb3 paj\xc4\x97g\xc5\xb3 ginkluot\xc4\x99._NEWLINE_2008\xc2\xa0m. spalio 9 d. Rusijos VRM paskelb\xc4\x97, kad ministerijos padaliniai pereina nuo PM pistoleto prie Jarygino pistoleto._NEWLINE_2011\xc2\xa0m. prad\xc4\x97ta masin\xc4\x97 PJa gamyba Rusijos armijai.\n_START_SECTION_\nNaudojimas\n_START_PARAGRAPH_\n2010\xc2\xa0m. prad\xc5\xbeioje PJa buvo tiekiami RF Ginkluot\xc5\xb3j\xc5\xb3 paj\xc4\x97g\xc5\xb3, vidaus kariuomen\xc4\x97s daliniams, VRM specialiesiems padaliniams._NEWLINE_PJa yra naudojamas ir apdovanojamasis pistoletas._NEWLINE_2012\xc2\xa0m. vasario 16 d. RIA \xe2\x80\x9eNovosti\xe2\x80\x9c prane\xc5\xa1\xc4\x97, kad Jarygino pistolet\xc4\x85 \xc4\x97m\xc4\x97 \xc4\xafsisavinti Vakar\xc5\xb3 karin\xc4\x97s apygardos karininkai.\n_START_SECTION_\nApra\xc5\xa1as\n_START_PARAGRAPH_\nMetalin\xc4\x97 pistoleto konstrukcija u\xc5\xbetikrina ginklo mechanin\xc4\xaf tvirtum\xc4\x85, patikimum\xc4\x85 ir ilgaam\xc5\xbei\xc5\xa1kum\xc4\x85, ta\xc4\x8diau ma\xc5\xbeina technologi\xc5\xa1kum\xc4\x85 gaminant bei ginklo mas\xc4\x99._NEWLINE_PJa automatika naudoja atatrankos energij\xc4\x85 perimam\xc4\x85 i\xc5\xa1 trumpos vamzd\xc5\xbeio ato\xc5\xa1liau\xc5\xbeos u\xc5\xberakinus vamzd\xc4\xaf. Nuleid\xc5\xbeiamasis skeliamasis mechanizmas dvigubo veikimo, gaidukas atviras, taikikliai nereguliuojami. Pistoletas gana patogus, ergonomi\xc5\xa1kas ir patikimas, nuleistuko eiga gana mink\xc5\xa1ta._NEWLINE_Pistoletas naudoja \xc5\xa1ovinius 9\xc3\x9719 mm Parabellum. Tinka tiek Rusijoje, tiek u\xc5\xbesienyje gaminti \xc5\xa1oviniai._NEWLINE_Ant pistoleto gali b\xc5\xabti u\xc5\xbed\xc4\x97tas povamzdinis taktinis \xc5\xa1viestuv\xc4\x97lis (2PS Kle\xc5\xa1\xc4\x8d) su lazeriniu rodikliu.'